Документи, които следва да бъдат представени от предложените за финансиране кандидати във връзка със сключване на административен договор по процедура BG16RFOP002-3.001 „Енергийна ефективност за малките и средни предприятия“


1. Удостоверение от Националната агенция за приходите за липса на задължения на кандидата (издадено не по-рано от 6 месеца преди датата на представянето му) – оригинал или копие, заверено от кандидата.
2. Удостоверение за липса на задължения към община по седалище на кандидата (издадено не по-рано от 6 месеца преди датата на представянето му) – оригинал или копие, заверено от кандидата.
3. Удостоверение за липса на задължения към община по седалище на УО (издадено не по-рано от 6 месеца преди датата на представянето му) – оригинал или копие, заверено от кандидата.
От Удостоверенията по т. 1, 2 и 3 следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година. 
Кандидат, чийто задължения са повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност като представи: 
- документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.
4. Свидетелство за съдимост на всички лица, които са посочени в чл. 40 от Правилника за прилагане на Закона за обществените поръчки (издадено не по-рано от 6 месеца преди датата на представянето му) - оригинал или копие, заверено от кандидата.
5. Нотариално заверено пълномощно, в случаите, когато административният договор за безвъзмездна финансова помощ ще бъде подписан от лице, различно от законния/ите представител/и на кандидата, съгласно вписванията в Търговския регистър – оригинал или нотариално заверено копие.
6. Заявление за профил за достъп на ръководител на бенефициента до ИСУН 2020 (Приложение П към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение Р към Условията за изпълнение).
7. Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал.1, т.6 от ЗОП - оригинал или копие, заверено от кандидата.
8. Справки за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение Ж1) попълнена в оригинал – не се изисква за независими предприятия по смисъла на чл. 4, ал. 2 и ал. 4 от ЗМСП. 
9. Разяснения относно наличие/липса на свързаност – приложимо в случаите, когато физическите лица, притежаващи повече от 50% от капитала на кандидата (самостоятелно или с група от физически лица, които действат съвместно) имат и участие в капитала на трети юридически лица, извършващи своята дейност или част от нея на същия съответен пазар или вертикално свързани пазари и биха могли да осъществяват някое от отношенията по чл. 4, ал. 8 от ЗМСП.
10. Следните документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия и приложими в случаите, когато не са оповестени в Търговския регистър:
-  Книга за акционерите - приложимо за акционерните дружества с поименни акции;
- Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;
-  Книга за акционерите и устав - приложимо за командитните дружества с акции;
-   Устав - приложимо за кооперациите; 
- Справка/и за разпределение капитала на дружеството към 31 декември за съответната/ите година/и  – приложимо за акционерните дружества.

11. Отчет за приходите и разходите и Счетоводен баланс за последните две приключени финансови години във формат идентичен на този, в който са подадени към НСИ – оригинал или копие, заверено от кандидата.
12. Отчет за заетите лица, средствата за работна заплата и други разходи за труд за последните две приключени финансови години във формат идентичен на този, в който са подадени към НСИ – оригинал или копие, заверено от кандидата.
ВАЖНО: В случай, че кандидатът е декларирал наличие на свързани предприятия и предприятия партньори в Декларация за обстоятелствата по чл. 3 и чл. 4 от Закона за малките и средните предприятия (Приложение Ж), то трябва да представи документи по т. 11 и 12 за всички свързани предприятия и предприятия партньори за последните две приключени/последователни финансови години (ако е приложимо. 
В случай че данните за последните две приключени финансови години към датата на представяне не потвърждават статуса на микро, малко или средно предприятие се представят документи по т. 11 и 12, в които предприятието запазва своите параметри по член 3 от Закона за малките и средните предприятия без промяна за последните две последователни финансови години.
Изброените документи по т. 11 и 12 или еквивалентни на тях съобразно законодателството на съответната държава се представят за всички предприятия независимо от мястото им на регистрация. 

13. Декларация по чл. 25, ал. 2 от Закона за управление на средствата от европейските структурни и инвестиционни фондове – попълнена по образец (Приложение Д) към Условията за кандидатстване – попълнена в 2 (два) оригинални екземпляра и датирана към датата на подписване на договора за безвъзмездна финансова помощ. Декларацията се подава от: 
1. при събирателно дружество – лицата по чл. 84, ал. 1 и чл. 89, ал. 1 от Търговския закон; 
2. при командитно дружество – неограничено отговорните съдружници по чл. 105 от Търговския закон; 
3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон
4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон; 
5. при командитно дружество с акции – лицата по чл. 256 във връзка с чл. 244, ал. 1 от Търговския закон; 
6. при едноличен търговец – физическото лице – търговец; 
7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран; 
8. в случаите по т. 1 – 7 – и прокуристите, когато има такива; 
9. в случаите, когато лицето има повече от един прокурист, декларацията се подава само от прокуриста, в чиято представителна власт е включена територията на Република България; 
10. в останалите случаи, включително за чуждестранните лица – лицата, които представляват, управляват и контролират кандидата съгласно законодателството на държавата, в която са установени. 
11. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.
14. Декларация за държавни/минимални помощи – попълнена по образец (Приложение Е) към Условията за кандидатстване – попълнена в 2 (два) оригинални екземпляра.
15. Декларация за обстоятелствата по чл. 3 и чл. 4 от Закона за малките и средните предприятия (Приложение Ж) - попълнена в 1 (един) оригинални екземпляра. 
14. Декларацията за съгласие данните на кандидата да бъдат предоставени от НСИ на УО по служебен път (Приложение И към Условията за изпълнение) – попълнена в 2 (два) оригинални екземпляра.
15. Декларация за нередности (Приложение М към Условията за изпълнение) – попълнена в 2 (два) оригинални екземпляра.
16. Приложение (пояснителни бележки), съставна част от годишния финансов отчет и съответно консолидирания финансов отчет за (предприятието кандидат и предприятията, с които то формира група), за последната приключила финансова година и приложимо в случай, че не е оповестено в Търговския регистър - копие, заверено от кандидата.
[bookmark: _GoBack]17. Справка-извлечение за последната приключила финансова година от счетоводните сметки на кандидата (предприятието кандидат и предприятията, с които то формира група) по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания - копие, заверено от кандидата.

